สอบถามคุณหน่อยครับว่า สอดใส่แต่ไม่หลั่งโอกาสท้องเยอะมั้ยครับหลังทำเสร็จแฟนก็กินยาคุมฉุกเฉินภายใน40นาที กินวันที่6พ.ค แล้วมีเลือดออกคล้ายประจำเดือน วันที่ 13 พ.ค มีเศษๆก้อนๆเหมือนประจำเดือนมีอาการหงุดหงิดร่วมด้วยเป็น3วันนี่เป็นผลข้างเคียงจากยาใช่มั้ยครับ
สวัสดีค่ะ การมีเพศสัมพันธ์แบบสอดใส่แต่ไม่ได้หลั่งใน อาจจะมีน้ำอสุจิที่เล็ดลอดออกมาก่อนการหลั่งจริงได้ ดังนั้นยังมีโอกาสตั้งครรภ์ได้ประมาณ 4-20% ไม่ควรใช้วิธีการนี้ในการคุมกำเนิดจากที่กล่าวมา จึงมีข้อบ่งชี้ในการใช้ยาคุมฉุกเฉินตามไปด้วยค่ะ หลังกินยาคุมฉุกเฉินอาจมีเลือดออกผิดปกติทางช่องคลอดจากผลข้างเคียงยาได้ประมาณ 1-2 สัปดาห์หลังจากนั้นและอาจทำให้ประจำเดือนมาคลาดเคลื่อนไปได้ให้สังเกตรอบเดือนที่ควรจะมาตามรอบ เลือดที่ออกผิดปกติไม่ได้บ่งบอกว่าตั้งครรภ์หรือไม่ และถ้าไม่แน่ใจเรื่องเลือดประจำเดือน สามารถยืนยันการตั้งครรภ์ร่วมไปด้วยได้ ชุดตรวจครรภ์ให้ผลบวกได้ตั้งแต่ 10-14 วันหลังมีการปฏิสนธิ